กระทรวงวัฒนธรรม จัดกิจกรรมเฉลิมฉลองนวดไทยขึ้นทะเบียนมรดกโลก พร้อมกำหนดมาตรการสากลป้องกันการนำไปใช้ประกอบธุรกิจไม่เหมาะสม
กระทรวงวัฒนธรรม จัดกิจกรรมเฉลิมฉลองนวดไทยขึ้นทะเบียนมรดกโลก พร้อมกำหนดมาตรการสากลป้องกันการนำไปใช้ประกอบธุรกิจไม่เหมาะสมนายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า ที่ประชุมคณะกรรมการส่งเสริมและรักษามรดกภูมิปัญญาทางวัฒนธรรมได้รับทราบผลการประกาศให้นวดไทยขึ้นทะเบียนรายการตัวแทนมรดกทางวัฒนธรรมที่จับต้องไม่ได้ของมนุษยชาติ ประจำปี 2562 ของยูเนสโก โดยมอบหมายให้กรมส่งเสริมวัฒนธรรมร่วมกับภาคีเครือข่ายจัดกิจกรรมเฉลิมฉลองระหว่างเดือนธันวาคม 2562 - สิงหาคม 2563  ทั้งการประชาสัมพันธ์องค์ความรู้ฉบับภาษาไทยและอังกฤษ  การสร้างการมีส่วนร่วมชุมชนท้องถิ่นเพื่อสืบสานองค์ความรู้ เช่น กิจกรรมสัญจร ตลาดนัดวัฒนธรรม งานประกาศยกย่องเชิดชูเกียรติแก่องค์กรเครือข่ายและจัดงานมหกรรมมรดกภูมิปัญญานวดไทย ขณะที่กรมการแพทย์แผนไทยและการแพทย์ทางเลือก จัดทำมาตรฐาน การนวดไทย มีการพัฒนาด้านองค์ความรู้ หลักสูตรและระบบมีมาตรการเฝ้าระวังและป้องกันการนำนวดไทยไปใช้ในธุรกิจขายบริการและเสนอให้นำนวดไทยไปใช้ในการดูแลนักกีฬา ที่ไปแข่งขันกีฬาโอลิมปิกที่กรุงโตเกียวในเดือนกรกฎาคม 2563นอกจากนี้ ที่ประชุมยังรับทราบความคืบหน้าการเสนอโนราห์ ซึ่งยูเนสโกยืนยันรับเอกสารของไทยแล้ว พร้อมแจ้งรอบการพิจารณาในรอบปี 2564 อีกทั้งยังเห็นชอบให้จัดทำข้อมูลสงกรานต์ให้คณะรัฐมนตรีเห็นชอบในเดือนกุมภาพันธ์ 2563 เพื่อให้ทันพิจารณาในปี 2565 โดยจะเสนเป็นมรดกร่วมกับประเทศลุ่มน้ำโขงและจีนและเห็นชอบจัดทำข้อมูลต้มยำกุ้งเสนอในรายการถัดไป